Southgate 1995 decemberében mutatkozott be az angol válogatottban Portugália ellen csereként. Játszott az 1996-os angliai Európa-bajnokságon, ahol Anglia egészen a elődöntőig jutott, majd elveszítették a németekkel szembeni büntető párharcot, pont Southgate kihagyott tizenegyese miatt. A klasszis hátvéd később játszott az 1998-as világbajnokságon, a 2000-es Európa-bajnokságon, és a 2002-es világbajnokságon, illetve a 2004-es Eb-selejtezőkön is pályára lépett. 57 válogatottságából 42 alkalommal az Aston Villa játékosaként húzta magára a címeres mezt, ezzel a birminghami klub legtöbbszörös válogatott játékosa.